Geir Televik

Geir Televik (født 23. juli 1971) er en norsk tidligere fotballspiller som blant annet har spilt for Hødd, Aalesund og Molde.

Han er opprinnelig fra Vågsøy i Sogn og Fjordane, hvor han spilte for Tornado, men gikk tidlig i 1990-årene til Hødd, hvor han var sentral på Hødd-laget som rykket opp til Tippeligaen i 1994, og scoret Hødd sitt første Tippeliga-mål i 1995 (i 1–1-kampen mot Strindheim i første serierunde). Han spilte også for Hødd i 1. divisjon i 1996, og deretter to sesonger for Molde. I 1999 var Televik tilbake på Høddvoll, men tidlig på høsten var det klart at Hødd ville rykke ned til 2.-divisjon, og han ble leid ut til Aalesund ut sesongen.

Etter det var han tilbake i Hødd, hvor skader gjorde at han spilte lite inn mot midten av 2000-årene. Han la derfor opp etter 2005-sesongen, men spilte litt for 6.-divisjonsklubben Flø høsten 2006. I 2007 ble Televik assistenttrener for Hareid i 3. divisjon, og året etterpå delt hovedtrener sammen med André Skotheim. Han var på banen i to kamper for Hareid. I 2009 og 2010 var Televik assistenttrener for Hødds andrelag.

 Eksterne lenker 


Kategori:Norske fotballspillere
Kategori:Fotballspillere for Molde FK
Kategori:Fotballspillere for Aalesunds FK
Kategori:Personer fra Vågsøy kommune
Kategori:Fødsler i 1971